title: 2013/411/ES: Padomes Lēmums ( 2013. gada 22. jūlijs ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XIII pielikumā

text:
               1.8.2013

               LV

               Eiropas Savienības Oficiālais Vēstnesis

               L 205/8

         PADOMES LĒMUMS
   (2013. gada 22. jūlijs)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XIII pielikumā
   (2013/411/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar tā 218. panta 9. punktu,
   ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību (1) un jo īpaši tā 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt cita starpā XIII pielikumu.

               (3)

               EEZ līguma XIII pielikumā ir paredzēti īpaši noteikumi attiecībā uz visiem transporta veidiem.

               (4)

               Eiropas Parlamenta un Padomes 2009. gada 21. oktobra Regula (EK) Nr. 1070/2009, ar ko groza Regulas (EK) Nr. 549/2004, (EK) Nr. 550/2004, (EK) Nr. 551/2004 un (EK) Nr. 552/2004, lai uzlabotu Eiropas aviācijas sistēmas darbību un ilgtspējību (3), jāiekļauj EEZ līgumā ar konkrētiem pielāgojumiem EEZ EBTA valstīm.

               (5)

               Pielāgojumi, kas saistīti ar EEZ EBTA valstīm, attiecas uz to, kā piemērot grozījumus, kas ar Regulu (EK) Nr. 1070/2009 izdarīti Regulas (EK) Nr. 549/2004 (4) 5., 11. un 13.a pantā, Regulas (EK) Nr. 550/2004 (5) 9.a panta 2. punkta c) apakšpunktā, 9.a panta 2. punkta i) apakšpunktā, 9.a panta 5. un 6. punktā un Regulas (EK) Nr. 551/2004 (6) 6. panta 2. punktā.

               (6)

               Tādēļ attiecīgi būtu jāgroza EEZ līguma XIII pielikums.

               (7)

               Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem EEZ Apvienotajā komitejā par ierosināto grozījumu EEZ līguma XIII pielikumā, pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 22. jūlijā

            Padomes vārdā –

            priekšsēdētāja

         C. ASHTON

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  OV L 300, 14.11.2009., 34. lpp.

      (4)  OV L 96, 31.3.2004., 1. lpp.

      (5)  OV L 96, 31.3.2004., 10. lpp.

      (6)  OV L 96, 31.3.2004., 20. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/…
      (… gada …),
      ar ko groza EEZ līguma XIII pielikumu (Transports)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:

                  (1)

                  Eiropas Parlamenta un Padomes 2009. gada 21. oktobra Regula (EK) Nr. 1070/2009, ar ko groza Regulas (EK) Nr. 549/2004, (EK) Nr. 550/2004, (EK) Nr. 551/2004 un (EK) Nr. 552/2004, lai uzlabotu Eiropas aviācijas sistēmas darbību un ilgtspējību (1), jāiekļauj EEZ līgumā.

                  (2)

                  Gaisa telpa, kurā Islande ir atbildīga par gaisa satiksmes pakalpojumu sniegšanu, pilnībā atrodas ICAO NAT reģionā, kur tiek veikta reģionālā plānošana un ir noslēgti reģionālie nolīgumi, nodrošinot funkcionālam gaisa telpas blokam līdzīgu darbību, un kas kalpo operatīvām vajadzībām un prasībām, kuras atšķiras no ICAO EUR un AFI reģioniem.

                  (3)

                  Tādēļ attiecīgi būtu jāgroza EEZ līguma XIII pielikums,

            IR PIEŅĒMUSI ŠO LĒMUMU.
      1. pants
      EEZ līguma XIII pielikumu groza šādi:

                  1)

                  minētā pielikuma 66.t punkta (Eiropas Parlamenta un Padomes Regula (EK) Nr. 549/2004) tekstu groza šādi:

                              i)

                              pievieno šādu tekstu:
                              “, kas grozīta ar:

                                          —

                                             32009 R 1070: Eiropas Parlamenta un Padomes Regulu (EK) Nr. 1070/2009 (2009. gada 21. oktobris) (OV L 300, 14.11.2009., 34. lpp.)”;

                              ii)

                              pielāgojumu a) aizstāj ar šādu:

                                          “a)

                                          regulas 5. pantam pievieno šādus punktus:
                                          “6.   EBTA valstis pilnībā piedalās komitejā, kas izveidota saskaņā ar 1. punktu, bet tām nav balsstiesību.
                                          7.   EBTA Uzraudzības iestādei Vienotās gaisa telpas komitejā ir novērotājas statuss.””;

                              iii)

                              pielāgojums b) kļūst par pielāgojumu h);

                              iv)

                              iekļauj šādus pielāgojumus:

                                          “b)

                                          regulas 11. pantā vārdus “Kopienas mēroga” aizstāj ar vārdiem “reģionālā vai valsts mēroga” attiecībā uz Islandi;

                                          c)

                                          attiecībā uz Islandi 11. pantu piemēro no 2015. gada 1. janvāra;

                                          d)

                                          regulas 11. panta 2. punkta pirmais teikums ir šāds:
                                          “EBTA valstu Pastāvīgā komiteja var nozīmēt Eurocontrol vai citu neatkarīgu un kompetentu iestādi par “darbības izvērtēšanas iestādi”. Ja Komisija ir nozīmējusi darbības izvērtēšanas iestādi, tad EBTA valstu Pastāvīgā komiteja cenšas nozīmēt to pašu iestādi saskaņā ar līdzīgiem nosacījumiem, lai tā izpildītu tādus pašus uzdevumus attiecībā uz EBTA valstīm.”;

                                          e)

                                          regulas 11. panta 3. punkta c) apakšpunktam pievieno šādu punktu:
                                          “Ja funkcionālais gaisa telpas bloks aptver vienas vai vairāku ES dalībvalstu gaisa telpu un vienas vai vairāku EBTA valstu gaisa telpu, tad Komisija veic un īsteno šajā punktā paredzētos uzdevumus un pilnvaras attiecībā uz ES dalībvalstīm, bet EBTA Uzraudzības iestāde – attiecībā uz EBTA valstīm. Komisija un EBTA Uzraudzības iestāde šajā ziņā sadarbojas, lai ieņemtu identiskas nostājas.”;

                                          f)

                                          regulas 11. panta 3. punkta e) apakšpunktam pievieno šādu punktu:
                                          “Ja novērtējums attiecas uz darbības mērķiem, kas ir saistīti ar vienu vai vairākām ES dalībvalstīm un vienu vai vairākām EBTA valstīm, tad EBTA Uzraudzības iestāde veic novērtējumu attiecībā uz EBTA valstīm, bet Komisija – attiecībā uz ES dalībvalstīm. Komisija un EBTA Uzraudzības iestāde sadarbojas, lai kopīgi iesniegtu novērtējuma rezultātus Vienotās gaisa telpas komitejā.”;

                                          g)

                                          regulas 13.a pantā attiecībā uz EBTA valstīm vārdus “dalībvalstis un Komisija” aizstāj ar vārdiem “EBTA valstis un EBTA Uzraudzības iestāde”.”;

                  2)

                  minētā pielikuma 66.u punkta (Eiropas Parlamenta un Padomes Regula (EK) Nr. 550/2004) tekstu groza šādi:

                              i)

                              pievieno šādu tekstu:
                              “, kas grozīta ar:

                                          —

                                             32009 R 1070: Eiropas Parlamenta un Padomes Regulu (EK) Nr. 1070/2009 (2009. gada 21. oktobris) (OV L 300, 14.11.2009., 34. lpp.).”;

                              ii)

                              pielāgojumi a), b), c) un d) kļūst par pielāgojumiem d), e), f) un g);

                              iii)

                              iekļauj šādus pielāgojumus:

                                          “a)

                                          Attiecībā uz Islandi 9.a panta 2. punkta c) apakšpunkts ir šāds:
                                          “nodrošina atbilstību Eiropas maršrutu tīklam, kas izveidots saskaņā ar Gaisa telpas regulas 6. pantu, vai maršrutu tīklam, kas izveidots ICAO NAT reģionā;”;

                                          b)

                                          attiecībā uz Islandi 9.a panta 2. punkta i) apakšpunkts ir šāds:
                                          “veicina atbilstību reģionāla vai valsts mēroga darbības mērķiem.”;

                                          c)

                                          regulas 9.a panta 6. punktam pievieno šādu punktu:
                                          “Komisija un EBTA uzraudzības iestāde novērtē funkcionālo gaisa telpas bloku atbilstību 2. punktā noteiktajām prasībām, kas ietver vienu vai vairākas ES dalībvalstis un vienu vai vairākas EBTA valstis, un sadarbojas, lai iesniegtu kopīgus novērtējuma rezultātus apspriešanai Vienotās gaisa telpas komitejā. Ja Komisija un EBTA uzraudzības iestāde konstatē, ka gaisa telpas bloks neatbilst minētajām prasībām, tās uzsāk dialogu ar attiecīgajām ES dalībvalstīm vai attiecīgajām EBTA valstīm, lai panāktu vienprātību jautājumā par vajadzīgajiem pasākumiem stāvokļa uzlabošanai.””;

                  3)

                  minētā pielikuma 66.v punkta (Eiropas Parlamenta un Padomes Regula (EK) Nr. 551/2004) tekstu groza šādi:

                              i)

                              pievieno šādu tekstu:
                              “, kas grozīta ar:

                                          —

                                             32009 R 1070: Eiropas Parlamenta un Padomes Regulu (EK) Nr. 1070/2009 (2009. gada 21. oktobris) (OV L 300, 14.11.2009., 34. lpp.).”;

                              ii)

                              pielāgojumus a) un b) svītro;

                              iii)

                              pielāgojums c) kļūst par pielāgojumu d);

                              iv)

                              iekļauj šādus pielāgojumus:

                                          “a)

                                          regulas 6. panta 2. punktā vārdu “Komisija” attiecībā uz EBTA valstīm aizstāj ar vārdiem “EBTA valstu Pastāvīgā komiteja”;

                                          b)

                                          regulas 6. panta 2. punkta b) apakšpunkta trešajā daļā minētos vārdus “pēc apspriešanās ar Vienotās gaisa telpas komiteju un” attiecībā uz EBTA valstīm nepiemēro;

                                          c)

                                          regulas 6. panta 2. punkta b) apakšpunkta trešajā daļā pievieno šādu tekstu:
                                          “Ja Komisija ir nozīmējusi tīkla pārvaldnieku, tad EBTA valstu Pastāvīgā komiteja cenšas nozīmēt to pašu iestādi saskaņā ar līdzīgiem nosacījumiem pildīt tādus pašus uzdevumus attiecībā uz EBTA valstīm.””;

                  4)

                  šādi papildina 66.w punktu (Parlamenta un Padomes Regula (EK) Nr. 552/2004):
                  “, kas grozīta ar:

                              —

                                 32009 R 1070: Eiropas Parlamenta un Padomes Regulu (EK) Nr. 1070/2009 (2009. gada 21. oktobris) (OV L 300, 14.11.2009., 34. lpp.).”.

            2. pants
      Regulas (EK) Nr. 1070/2009 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Lēmums stājas spēkā […] ar noteikumu, ka EEZ Apvienotajai komitejai ir sniegti visi paziņojumi saskaņā ar EEZ līguma 103. panta 1. punktu (2).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L 300, 14.11.2009., 34. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: Padomes Lēmums (KĀDP) 2016/917 (2016. gada 9. jūnijs), ar kuru atceļ Lēmumu 2010/656/KĀDP, ar ko atjauno ierobežojošus pasākumus pret Kotdivuāru

text:
               10.6.2016

               LV

               Eiropas Savienības Oficiālais Vēstnesis

               L 153/38

         PADOMES LĒMUMS (KĀDP) 2016/917
   (2016. gada 9. jūnijs),
   ar kuru atceļ Lēmumu 2010/656/KĀDP, ar ko atjauno ierobežojošus pasākumus pret Kotdivuāru
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padome 2010. gada 15. oktobrī pieņēma Apvienoto Nāciju Organizācijas Drošības padomes Rezolūciju (“ANO DP rezolūcija”) 1946 (2010), ar ko atjaunoja pret Kotdivuāru noteiktos pasākumus.

               (2)

               Padome 2010. gada 29. oktobrī pieņēma Lēmumu 2010/656/KĀDP (1), atjaunojot ierobežojošus pasākumus pret Kotdivuāru.

               (3)

               Apvienoto Nāciju Organizācijas Drošības padome 2016. gada 28. aprīlī pieņēma ANO DP Rezolūciju 2283 (2016), ar kuru nekavējoties izbeidza visas ANO sankcijas pret Kotdivuāru.

               (4)

               Ņemot vērā ANO DP Rezolūciju 2283 (2016), kā arī nesenās norises Kotdivuārā, Padome ir nolēmusi atcelt arī visus Savienības pašas papildu ierobežojošos pasākumus pret minēto valsti.

               (5)

               Tādēļ Lēmums 2010/656/KĀDP būtu jāatceļ,

         IR PIEŅĒMUSI ŠO LĒMUMU.
   1. pants
   Lēmums 2010/656/KĀDP tiek atcelts.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2016. gada 9. jūnijā

            Padomes vārdā –

            priekšsēdētājs

         G.A. VAN DER STEUR

      (1)  Padomes Lēmums 2010/656/KĀDP (2010. gada 29. oktobris), ar ko atjauno ierobežojošus pasākumus pret Kotdivuāru (OV L 285, 30.10.2010., 28. lpp.).


title: 2006/812/EK: Eiropas Parlamenta Lēmums ( 2006. gada 27. aprīlis ) par Eiropas Savienības 2004. finanšu gada vispārējā budžeta izpildes apstiprināšanu, IV iedaļa – Tiesa

text:
               6.12.2006

               LV

               Eiropas Savienības Oficiālais Vēstnesis

               L 340/33

         EIROPAS PARLAMENTA LĒMUMS
   (2006. gada 27. aprīlis)
   par Eiropas Savienības 2004. finanšu gada vispārējā budžeta izpildes apstiprināšanu, IV iedaļa – Tiesa
   (2006/812/EK)
   EIROPAS PARLAMENTS,

               —

               ņemot vērā Eiropas Savienības vispārējo budžetu 2004. finanšu gadam (1),

               —

               ņemot vērā Eiropas Kopienu 2004. finanšu gada galīgos pārskatus – III sējums (N6-0027/2005 – C6-0360/2005),

               —

               ņemot vērā Revīzijas palātas gada pārskatu par 2004. finanšu gadu un to iestāžu atbildes, kurās veikta revīzija (2),

               —

               ņemot vērā deklarāciju par pārskatu ticamību un pakārtoto darījumu likumību un pareizību (3), kuru Revīzijas palāta ir sniegusi saskaņā ar EK līguma 248. pantu,

               —

               ņemot vērā Padomes 2006. gada 14. marta ieteikumu (5971/2006 – C6-0092/2006),

               —

               ņemot vērā EK līguma 272. panta 10. punktu, 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50., 86., 145., 146. un 147. pantu,

               —

               ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0112/2006),

               1.

               sniedz Eiropas Kopienu Tiesas sekretāram apstiprinājumu par 2004. finanšu gada budžeta izpildi;

               2.

               izklāsta savus komentārus pievienotajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Revīzijas palātai, Eiropas Kopienu Tiesai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas datu aizsardzības uzraudzītājam, kā arī nodrošināt to publicēšanu “Eiropas Savienības Oficiālajā Vēstnesī” (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV L 53, 23.2.2004.

      (2)  OV L 301, 30.11.2005., 1. lpp.

      (3)  OV C 301, 30.11.2005., 9. lpp.)

      (4)  OV L 248, 16.9.2002., 1. lpp.

      (5)  OV L 356, 31.12.1977., 1. lpp.

    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/34

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Savienības 2004. finanšu gada vispārējā budžeta izpildes apstiprināšanu, IV iedaļa – Kopienu Tiesa
   EIROPAS PARLAMENTS,

               —

               ņemot vērā Eiropas Savienības vispārējo budžetu 2004. finanšu gadam (1),

               —

               ņemot vērā Eiropas Kopienu 2004. finanšu gada galīgos pārskatus – III sējums (N6-0027/2005 – C6-0360/2005),

               —

               ņemot vērā Revīzijas palātas gada pārskatu par 2004. finanšu gadu un to iestāžu atbildes, kurās veikta revīzija (2),

               —

               ņemot vērā deklarāciju par pārskatu ticamību un pakārtoto darījumu likumību un pareizību (3), kuru Revīzijas palāta ir iesniegusi saskaņā ar EK līguma 248. pantu,

               —

               ņemot vērā Padomes 2006. gada 14. marta ieteikumu (5971/2006 – C6-0092/2006),

               —

               ņemot vērā EK līguma 272. panta 10. punktu, kā arī 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50., 86., 145., 146. un 147. pantu,

               —

               ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0112/2006),

               1.

               atzīmē, ka 2004. gadā Eiropas Kopienu Tiesa (EKT) pārvaldīja budžetu EUR 235 041 565 apmērā un tā izmantošanas līmenis bija 94 %;

               2.

               atzīmē, ka ES paplašināšanās dēļ EKT darbinieku skaits 2004. gadā palielinājās par aptuveni 40 % (6);

               3.

               atzīmē, ka 2004. gadā EKT atkal nav īstenojusi vairākus iekšējās kontroles standartus, un nosoda to;

               4.

               norāda uz Revīzijas palātas konstatējumu, ka EKT iekšējais revidents vienlaikus ir “pārbaudes vienības” vadītājs, kurš veic kredītrīkotāja darbības iepriekšējās pārbaudes; piekrīt Revīzijas palātai, ka šāda iesaistīšanās finanšu operāciju veikšanā nav savienojama ar neatkarīga iekšējā revidenta pienākumiem; kritizē to, ka kopš iecelšanas 2003. gadā iekšējais revidents nav veicis nevienu no viņa darba programmā paredzētajām revīzijām; mudina EKT izmantot ārēju palīdzību, lai nodrošinātu darba programmā paredzēto, bet neizdarīto revīziju savlaicīgu paveikšanu;

               5.

               izsaka nožēlu, ka Revīzijas palātas gada pārskata sagatavošanā nevarēja ņemt vērā EKT gada darbības pārskatu, jo tas nebija pabeigts pirms Revīzijas palātas revīzijas beigām; saprot, ka šis jautājums attiecībā uz 2005. gada darbības pārskatu jau ir atrisināts;

               6.

               atzīmē, ka EKT atšķirībā no vairākuma citu iestāžu savam gada darbības pārskatam nepievieno deleģētā kredītrīkotāja parakstītu ticamības deklarāciju; atzīmē, ka Tiesas sekretārs tomēr sagatavoja un 2005. gada 21. jūnijā parakstīja memorandu, apliecinot EKT priekšsēdētājam 2004. gada pārskatu pareizību; aicina EKT sagatavot šādas deklarācijas arī turpmākajos gados un cer, ka šis jautājums tiks atrisināts, pārskatot Finanšu regulu;

               7.

               izsaka atzinību EKT par tās darbības pārskata struktūru, saturu un skaidrību un it īpaši par katras nodaļas beigās sniegto analīzi par riska veidu un pakāpi saistībā ar nodaļā aprakstītajiem darījumiem; uzskata, ka gada darbības pārskatu lietderība uzlabotos, ja visas iestādes sekotu šim piemēram;

               8.

               atzinīgi vērtē, ka EKT vidējais lietu izskatīšanas ilgums ir samazinājies no 25 mēnešiem 2003. gadā līdz 20 mēnešiem 2004. gadā, turklāt ņemot vērā iesniegto lietu pastāvīgi pieaugošo skaitu; uzskata, ka 20 mēneši katras lietas izskatīšanai vēl joprojām ir pārāk ilgs laiks; aicina EKT turpināt samazināt lietu izskatīšanas ilgumu;

               9.

               atzīmē, ka 2004. gadā netika veiktas iepriekšējas pārbaudes, jo iepriekšējo pārbaužu dienestam bija jāpievēršas jaunas finanšu shēmas izveidei;

               10.

               atzīmē, ka EKT pašlaik vada nozīmīgu jaunu ēku būvniecības projektu, kas ietver divas augstceltnes un lielu ēku, kurā būs vieta darbiniekiem, kas vajadzīgi saistībā ar ES turpmāko paplašināšanos, kā arī līdz 40 tiesnešiem un viņu birojiem, un šī projekta aprēķinātās izmaksas ir EUR 296 924 590 (2000. gada cenās); aicina EKT sagatavot rēķinu pārbaužu un projektu revīzijas kārtības aprakstu, kā arī paskaidrojumu par to, kuras no iesaistītajām pusēm uzņemsies iespējamo pārtēriņa risku; aicina EKT izveidot attiecīgas kontroles struktūrvienības, kuras pastāvīgi būtu atbildīgas par šo lielo būvniecības projektu, termiņu ievērošanu, izdevumu uzraudzību un vajadzīgo korekciju veikšanu;

               11.

               norāda, ka saskaņā ar Komisijas dienestu 2005. gada jūnijā sagatavoto salīdzinājumu par iestāžu izmaksām saistībā ar ēkām EKT ir visaugstākās izmaksas uz darbinieku (EUR 250/m2, tomēr to izskaidro EKT izvēlētais atmaksas periods (15 gadi), kas ir īsāks nekā vidējais periods;

               12.

               uzskata, ka pārredzamības interesēs plašāka publicitāte jāpiešķir Padomes 1967. gada 25. jūlija Regulai Nr. 422/67/EEK, 5/67/Euratom par Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, locekļu un tiesas sekretāra atalgojumu (7), iespējams, publicējot to EKT tīmekļa vietnē;

               13.

               atzīmē, ka EKT pašlaik tiesnešiem neuzliek pienākumu deklarēt finansiālās intereses, piemēram, akciju turēšanu, vadošus amatus un konsultāciju līgumus; norāda, ka gan attiecībā uz Komisijas locekļiem, gan EP deputātiem ir spēkā prasība publiskā reģistrā deklarēt šādas intereses un ka Revīzijas palātas locekļi iesniedz Revīzijas palātas priekšsēdētājam savu finansiālo interešu deklarāciju; lai gan pašlaik tas juridiski netiek prasīts, tomēr pārredzamības interesēs iesaka pieņemt šāda veida saistošos noteikumus;

               14.

               atgādina, ka Parlaments 2005. gada 27. oktobra rezolūcijā (8) aicināja EKT līdz 2005. gada 1. novembrim grozīt 2004. gada 31. marta administratīvo lēmumu, lai aizliegtu dienesta automašīnu izmantošanu privātām vajadzībām.

      (1)  OV L 53, 23.2.2004.

      (2)  OV L 301, 30.11.2005., 1. lpp.

      (3)  OV C 301, 30.11.2005., 9. lpp.

      (4)  OV L 248, 16.9.2002., 1. lpp.

      (5)  OV L 356, 31.12.1977., 1. lpp.

      (6)  Avots: gada darbības pārskats.

      (7)  OV L 187, 8.8.1967., 1. lpp. Regulā jaunākie grozījumi izdarīti ar Regulu (EK, Euratom) Nr. 202/2005 (OV L 33, 5.2.2005., 1. lpp.).

      (8)  Pieņemtie teksti, P6_TA(2005)0410.


title: Padomes Lēmums (2015. gada 14. jūlijs), ar ko ieceļ vienu Eiropas Ķimikāliju aģentūras valdes locekli

text:
               15.7.2015

               LV

               Eiropas Savienības Oficiālais Vēstnesis

               C 231/2

         PADOMES LĒMUMS
   (2015. gada 14. jūlijs),
   ar ko ieceļ vienu Eiropas Ķimikāliju aģentūras valdes locekli
   (2015/C 231/03)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 79. pantu,
   tā kā:

               (1)

               Regulas (EK) Nr. 1907/2006 79. pantā ir paredzēts, ka Padome Eiropas Ķimikāliju aģentūras valdē (“valde”) ieceļ vienu pārstāvi no katras dalībvalsts.

               (2)

               Padome ar 2013. gada 13. maija lēmumu (2) iecēla 12 valdes locekļus.

               (3)

               Nīderlandes valdība ir informējusi Padomi par nodomu aizstāt Nīderlandes pārstāvi valdē un ir izvirzījusi jaunu pārstāvja kandidātu, kas būtu jāieceļ amatā uz laikposmu līdz 2017. gada 31. maijam,

         IR PIEŅĒMUSI ŠO LĒMUMU.
   1. pants

      Hans Albert MEIJER kungs, Nīderlandes valstspiederīgais, dzimis 1964. gada 19. septembrī, tiek iecelts par Eiropas Ķimikāliju aģentūras valdes locekli uz laikposmu no 2015. gada 14. jūlija līdz 2017. gada 31. maijamJohannes Karel Barend Henri KWISTHOUT kunga vietā.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 14. jūlijā

            Padomes vārdā –

            priekšsēdētājs

         P. GRAMEGNA

      (1)  OV L 396, 30.12.2006., 1. lpp.

      (2)  Padomes Lēmums (2013. gada 13. maijs), ar ko ieceļ 12 Eiropas Ķimikāliju aģentūras valdes locekļus (OV C 138, 17.5.2013., 14. lpp.).


title: Padomes Lēmums (ES) 2015/1915 (2015. gada 9. oktobris), ar ko ieceļ divus Reģionu komitejas locekļus no Spānijas un trīs locekļu aizstājējus no Spānijas

text:
               24.10.2015

               LV

               Eiropas Savienības Oficiālais Vēstnesis

               L 280/26

         PADOMES LĒMUMS (ES) 2015/1915
   (2015. gada 9. oktobris),
   ar ko ieceļ divus Reģionu komitejas locekļus no Spānijas un trīs locekļu aizstājējus no Spānijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumus,
   tā kā

               (1)

               Padome 2015. gada 26. janvārī, 5. februārī un 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc José Ramón BAUZÁ DÍAZ kunga un Cristina MAZAS PÉREZ-OLEAGA kundzes pilnvaru termiņa beigām ir atbrīvojušās divas Reģionu komitejas locekļu vietas.

               (3)

               Pēc María DE DIEGO DURÁNTEZ kundzes, Esteban MAS PORTELL kunga un Inmaculada VALENCIA BAYÓN kundzes pilnvaru termiņa beigām ir atbrīvojušās trīs Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļu amatos tiek iecelti:

               —

                  D. Francina ARMENGOL I SOCIAS, Presidenta del Gobierno de las Islas Baleares,

               —

                  D. Rosa Eva DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria.

         2. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļu aizstājēju amatos tiek iecelti:

               —

                  D. María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León,

               —

                  D. Marc PONS I PONS, Consejero de Presidencia del Gobierno de la Islas Baleares,

               —

                  D. Juan José SOTA VERDIÓN, Consejero de Economía, Hacienda y Empleo de Cantabria.

         3. pants
   Šis lēmums stājas spēkā tā pieņemšanas dienā.

      Briselē, 2015. gada 9. oktobrī

            Padomes vārdā –

            priekšsēdētājs

         J. ASSELBORN

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.


title: Padomes ģenerālsekretāra/augstā pārstāvja kopējās ārpolitikas un drošības politikas lietās lēmums (2001. gada 25. jūnijs) par pārvaldes darbinieku uzvedības kodeksu Eiropas Savienības Padomes ģenerālsekretariātam un tā personālam profesionālajās attiecībās ar sabiedrību (2001/C/189/01)

text:
18/1. sēj.           LV                            Eiropas Savienības Oficiālais Vēstnesis                                               155
32001D0705(01)
C 189/1                                         EIROPAS KOPIENU OFICIĀLAIS VĒSTNESIS                                                5.7.2001.
              PADOMES ĢENERĀLSEKRETĀRA/AUGSTĀ PĀRSTĀVJA KOPĒJĀS ĀRPOLITIKAS UN DROŠĪBAS
                                                      POLITIKAS LIETĀS LĒMUMS
                                                          (2001. gada 25. jūnijs)
              par pārvaldes darbinieku uzvedības kodeksu Eiropas Savienības Padomes ģenerālsekretariātam un tā
                                           personālam profesionālajās attiecībās ar sabiedrību
                                                              (2001/C/189/01)
EIROPAS SAVIENĪBAS PADOMES ĢENERĀLSEKRETĀRS,                             2. Šim lēmumam nav augstāks juridiskais spēks kā jebkuram
                                                                         noteikumam Līgumā par Eiropas Savienību, Eiropas Kopienas
ņemot vērā Eiropas Kopienas dibināšanas līgumu un jo īpaši tā            dibināšanas līgumā, Eiropas Kopienas Civildienesta noteikumos
207. panta 2. punktu,                                                    un Kopienu pārējo darbinieku nodarbināšanas kārtībā, Eiropas
                                                                         Parlamenta un Padomes Regulā (EK) Nr. 1049/2001 vai jebkurā
ņemot vērā Padomes reglamentu un jo īpaši tā 23. pantu,                  citā lēmumā, kuru Padome ir pieņēmusi attiecībā uz publisko pie-
                                                                         eju Padomes dokumentiem.
tā kā:
(1)     Kopienas tiesību aktu noteikumi par atklātību un pārredza-
        mību ir pilnībā jāievēro Padomes ģenerālsekretariāta ikdie-                                   3. pants
        nas darbā (turpmāk — “Ģenerālsekretariāts”).
                                                                         Ģenerālsekretariāts veic nepieciešamos pasākumus, lai nodroši-
(2)     Pieredze rāda, ka daudzi pilsoņu pieprasījumi pēc vispārē-       nātu, ka šo lēmumu un pievienoto kodeksu:
        jas informācijas neiekļaujas jomās, kuras nosaka noteikumi
        par publisko pieeju Padomes dokumentiem, kas noteikti ar
        Eiropas Parlamenta un Padomes 2001. gada 30. maija               — publicē Eiropas Kopienu Oficiālā Vēstneša C sērijā, publisko cik
        Regulu (EK) Nr. 1049/2001 (1) par publisko pieeju Eiropas            vien plaši iespējams un dara sabiedrībai pieejamu Internetā,
        Parlamenta, Padomes un Komisijas dokumentiem.
                                                                         — ievēro darbinieki.
(3)     Ir jāsniedz padomi darbiniekiem attiecībā uz viņu profe-
        sionālajām attiecībām ar sabiedrību,
                                                                                4. pants
IR PIEŅĒMIS ŠO LĒMUMU.                                                   Šim lēmumam pievienoto pārvaldes darbinieku uzvedības
                                                                         kodeksu pārskata divus gadus pēc dienas, kad tas stājies spēkā,
                                                                         ņemot vērā ieviešanā gūto pieredzi.
                               1. pants
Ar šo tiek pieņemts pārvaldes darbinieku uzvedības kodekss                                            5. pants
Eiropas Savienības Padomes ģenerālsekretariātam un tā
personālam profesionālajās attiecībās ar sabiedrību. Šis kodekss ir      Šis lēmums stājas spēkā 2001. gada 25. jūnijā.
ietverts pielikumā.
                               2. pants                                  Briselē, 2001. gada 25. jūnijā
1. Šā lēmuma un pievienotā kodeksa mērķis ir atvieglot to tie-                                    ģenerālsekretārs/augstais pārstāvis
sību un pienākumu īstenošanu, kuri izriet no līgumiem un tiesību
aktiem, kas pieņemti to piemērošanai, neradot papildu tiesības.                                            Javier SOLANA
(1) OV L 145, 31.5.2001., 43. lpp.
 ---pagebreak--- 156    LV                                   Eiropas Savienības Oficiālais Vēstnesis                                             18/1. sēj.
                                                               PIELIKUMS
          Pārvaldes darbinieku uzvedības kodekss Eiropas Savienības Padomes ģenerālsekretariātam un tā
                                    personālam profesionālajās attiecībās ar sabiedrību
                                                                 1. pants
                                                         Vispārīgi noteikumi
    1. Darbinieki, tas ir, ierēdņi un citi Padomes ģenerālsekretariāta darbinieki, uz kuriem attiecas Eiropas Kopienu
    Civildienesta noteikumi un Kopienu pārējo darbinieku nodarbināšanas kārtība (turpmāk — Civildienesta noteikumi),
    savās profesionālajās attiecībās ar sabiedrību ievēro šajā pārvaldes darbinieku uzvedības kodeksā izklāstītos
    noteikumus (turpmāk — “Kodekss”). To ievēro arī darbinieki, kas ir nodarbināti saskaņā ar privāttiesiskiem līgumiem,
    norīkotie valsts dienestu eksperti un praktikanti u.c., kuri strādā Padomes sekretariātā.
    2. Padomes ģenerālsekretariāta un tā personāla savstarpējās attiecības reglamentē vienīgi Civildienesta noteikumi.
                                                                 2. pants
                                                         Piemērošanas joma
    Šis kodekss nosaka vispārējus pārvaldes darbinieku uzvedības principus, ko piemēro darbiniekiem viņu
    profesionālajās attiecībās ar sabiedrību, izņemot gadījumus, kad to reglamentē īpaši noteikumi, piemēram, noteikumi
    par pieeju dokumentiem un valsts konkursa kārtību.
                                                                 3. pants
                                                    Nediskriminācijas princips
    Izskatot pieprasījumus un atbildot uz jautājumiem, darbinieki nodrošina, ka tiek ievērots vienlīdzīgas attieksmes
    princips. Pret personām, kuras atrodas līdzīgā situācijā, izturas vienādi, ja vien attiecīgā gadījumā īpašai attieksmei nav
    objektīva pamatojuma.
                                                                 4. pants
                                              Taisnīgums, lojalitāte un neitralitāte
    1. Darbinieki rīkojas taisnīgi un saprātīgi.
    2. Profesionālajās attiecībās ar sabiedrību un saskaņā ar saviem pienākumiem (īpaši tiem, kurus izvirza Civildienesta
    noteikumu 11. pants) darbinieki jebkuros apstākļos rīkojas Eiropas Savienības un Padomes interesēs un nepakļaujas
    personisku vai valstisku apsvērumu, ne arī politiskā spiediena ietekmei un neizsaka personiskus juridiskus atzinumus.
                                                                 5. pants
                                                                Pieklājība
    Darbinieki rīkojas apzinīgi, atbilstīgi, pieklājīgi un ir pieejami. Atbildot uz korespondenci vai telefona zvaniem vai esot
    kādā citā profesionālajā kontaktā ar sabiedrību, cenšas būt iespējami izpalīdzīgi.
                                                                 6. pants
                                                    Noteikumi par informāciju
    1. Darbinieki sniedz sabiedrībai pieprasīto informāciju tajās jomās, par kurām viņi ir atbildīgi. Tā viņi garantē
    iespējami skaidru un saprotamu informāciju.
    2. Ja konfidencialitātes apsvērumu dēļ un/vai saskaņā ar piemērojamiem noteikumiem (īpaši Civildienesta noteikumu
    17. pantu) darbinieks uzskata, ka viņš nedrīkst izpaust pieprasīto informāciju, tad iemeslus, kuru dēļ tāda informācija
    nevar tikt izpausta, dara zināmus attiecīgajai personai.
 ---pagebreak--- 18/1. sēj.     LV                                Eiropas Savienības Oficiālais Vēstnesis                                           157
           3. Ja ir pieprasīta pieeja kādam Padomes dokumentam, piemēro īpašus noteikumus par publisko pieeju
           dokumentiem.
                                                                   7. pants
                                        Atbildes uz vēstulēm sabiedrības locekļa lietotajā valodā
           Saskaņā ar Eiropas Kopienas dibināšanas līguma 21. pantu Padomes ģenerālsekretariāts atbild uz vēstulēm sākotnējās
           vēstules valodā, ja tā rakstīta vienā no Kopienas oficiālajām valodām.
                                                                   8. pants
                                                               Tālruņa zvani
           1. Atbildot uz tālruņa zvaniem, darbinieki nosauc sevi un savu amatu. Viņi noskaidro arī zvanītāja personību. Ja vien
           6. panta 2. punktā minētie konfidencialitātes apsvērumi to neliedz, viņi sniedz pieprasīto informāciju vai norāda
           zvanītājam uz atbilstīgo informācijas avotu. Tomēr šaubu gadījumā par to, vai šī informācija var tikt sniegta, viņi
           konsultējas ar augstāk stāvošām amatpersonām vai savieno zvanītāju ar savu priekšniecību.
           2. Neprecīza vai sarežģīta mutiska pieprasījuma gadījumā uzrunātais darbinieks var attiecīgajai personai lūgt
           pieprasījumu noformēt rakstiski.
                                                                   9. pants
                                                     Rakstiskās atbildes un to termiņi
           1. Darbinieki atbild uz visiem Ģenerālsekretariātam adresētajiem informācijas pieprasījumiem bez aizkavēšanās un
           parasti piecpadsmit darba dienu laikā pēc to saņemšanas.
           2. Ja pamatotu atbildi 1. punktā minētajā termiņā nevar sniegt, atbildīgais darbinieks nekavējoties par to informē
           attiecīgo personu. Šādā gadījumā attiecīgajai personai pēc iespējas ātrāk sniedz galīgo atbildi.
           3. Atbildē norāda tā dienesta un tā darbinieka vārdu, kas atbild par attiecīgo jautājumu.
           4. Atbilde nav jāsniedz, ja:
           — saņemts pārmērīgi liels identisku vēstuļu vai pieprasījumu skaits,
           — atbilde jau ir sniegta uz tās pašas personas to pašu pieprasījumu,
           — pieprasījums ir nepiedienīgs.
           5. Ja rakstisks pieprasījums nav tā darbinieka darbības jomā, kurš to saņem, šis pieprasījums bez aizkavēšanās tiek
           pārsūtīts izskatīšanai kompetentam Ģenerālsekretariāta dienestam.
           6. Ja pieprasījums ir neprecīzs vai sarežģīts, darbinieks var lūgt attiecīgo personu precizēt pieprasījumu.
           7. Ja darbinieks uzskata, ka pieprasījums būtu jāadresē citai iestādei, citai instancei, citai organizācijai vai valsts
           pārvaldes iestādei, sabiedrības locekli par to informē un pieprasījumu nekavējoties pārsūta attiecīgajai iestādei,
           instancei vai valsts pārvaldes iestādei.
                                                                  10. pants
                                                        Pieprasījumi no medijiem
           Preses dienests ir atbildīgs par saikni ar medijiem. Tomēr darbinieki var atbildēt uz mediju informācijas
           pieprasījumiem, ja tie attiecas uz tehniskajiem jautājumiem, kas ietilpst darbinieku īpašajās atbildības jomās.
 ---pagebreak--- 158     LV                               Eiropas Savienības Oficiālais Vēstnesis                                        18/1. sēj.
                                                          11. pants
                                                      Datu aizsardzība
    1. Darbinieki, kuri apstrādā indivīda personas datus, ievēro Eiropas Parlamenta un Padomes 2 000. gada
    18. decembra Regulas (EK) Nr. 45/2001 noteikumus par fizisko personu aizsardzību attiecībā uz personas datu
    apstrādi, ko veic Kopienas iestādes un organizācijas, un šādu datu brīvu apriti (1).
    2. Saskaņā ar šo regulu darbinieki atturas no personas datu apstrādes nelikumīgu motīvu dēļ vai šādu datu nodošanas
    nesankcionētām trešajām personām.
    (1)  OV L 8, 12.1.2001., 1. lpp.


title: Komisijas Lēmums (2002. gada 26. jūlijs), ar ko izveido radiofrekvenču spektra politikas grupuDokuments attiecas uz EEZ.

text:
Svarīgs juridisks paziņojums

|

32002D0622

Oficiālais Vēstnesis L 198 , 27/07/2002 Lpp. 0049 - 0051

		Komisijas Lēmums(2002. gada 26. jūlijs),ar ko izveido radiofrekvenču spektra politikas grupu(Dokuments attiecas uz EEZ)(2002/622/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā:(1) Eiropas Parlamenta un Padomes 2002. gada 7. marta Lēmumā Nr. 676/2002/EK par Eiropas Kopienas radiofrekvenču spektra politikas reglamentējošajiem noteikumiem [1] (še turpmāk — radio spektra lēmums) ir noteikta Kopienas politika un tiesiskais regulējums attiecībā uz radiofrekvenču spektra politiku, lai nodrošinātu dažādo politiku pieeju koordināciju un, vajadzības gadījumā, saskaņotus nosacījumus, saistībā ar tā radiofrekvenču spektra pieejamību un efektīvu izmantojumu, kas vajadzīgs, lai nodrošinātu iekšējā tirgus izveidi un darbību tādās Kopienas politikas jomās kā elektroniskie sakari, transports, pētniecība un attīstība.(2) Radio spektra lēmums atgādina, ka Komisija var organizēt apspriedes, lai ņemtu vērā dalībvalstu, Kopienas iestāžu, nozares un visu attiecīgo radiofrekvenču spektra komerciālo un nekomerciālo lietotāju, kā arī pārējo interesentu viedokļus par tehnoloģiskajām, tirgus un reglamentējošām norisēm, kas var būt saistītas ar radiofrekvenču spektra izmantošanu.(3) Jāizveido konsultatīva grupa ar nosaukumu "radiofrekvenču spektra politikas grupa" (še turpmāk — grupa). Minētā grupa palīdz Komisijai un konsultē to tādos jautājumos par radiofrekvenču spektra politiku kā radiofrekvenču spektra pieejamība, radiofrekvenču spektra saskaņošana un sadalījums, informācijas nodrošināšana par radiofrekvenču spektra sadalījumu, pieejamību un izmantošanu, spektra izmantošanas tiesību piešķiršanas metodes, radiofrekvenču spektra pārziņas maiņa, lietotāju pārvietošana, spektra novērtējums un efektīva izmantošana, kā arī veselības aizsardzība.(4) Grupai jāveicina radiofrekvenču spektra politikas attīstība Kopienā, ņemot vērā ne tikai tehniskos parametrus, bet arī saimnieciskos, politiskos, kultūras, stratēģiskos, veselības un sociālos apsvērumus, kā arī dažādās radiofrekvenču spektra lietotāju iespējami pretrunīgās vajadzības, lai nodrošinātu taisnīga, nediskriminējoša un samērīga līdzsvara panākšanu.(5) Grupā jāiesaista augsta līmeņa valsts eksperti no dalībvalstīm un Komisijas augsta ranga pārstāvis. Grupā var iekļaut arī novērotājus un vajadzības gadījumā uz sanāksmēm uzaicināt citas personas, to skaitā reglamentējošo iestāžu pārstāvjus, konkurences institūciju pārstāvjus, tirgus dalībniekus, lietotāju vai patērētāju grupu pārstāvjus. Grupai tādēļ jānodrošina dalībvalstu un Komisijas sadarbība tā, lai veicinātu iekšējā tirgus attīstību.(6) Tā kā, lai risinātu radiofrekvenču spektra politikas jautājumus saistībā ar visām attiecīgajām Kopienas politikām, galvenais ir saglabāt šīs grupas un to īpašo grupu vai komiteju ciešu saikni, kas izveidotas Kopienas nozaru politikas īstenošanai, ieskaitot transporta politiku, radioiekārtu iekšējā tirgus politiku, audiovizuālo politiku, politiku kosmosa jomā un sakarus.(7) Ar radiofrekvenču spektra lēmumu ir izveidota Radiofrekvenču spektra komiteja, lai palīdzētu Komisijai noteikt saistošus izpildes pasākumus saskaņotu nosacījumu izveidei attiecībā uz radiofrekvenču spektra pieejamību un efektīvu izmantošanu. Grupas darbs nedrīkst traucēt minētās komitejas darbu.(8) Lai garantētu apspriežu efektivitāti, katras valsts delegācijai, kas piedalās grupas darbā, jāizstrādā konsolidēts un saskaņots attiecīgās valsts viedoklis par visām politikām, kuras ietekmē radiofrekvenču spektra izmantošanu konkrētajā dalībvalstī ne tikai saistībā ar iekšējā tirgus, bet arī ar sabiedriskās kārtības, sabiedriskās drošības, civilās aizsardzības un aizsardzības politiku, jo radiofrekvenču spektra izmantošana šādu politiku vajadzībām var ietekmēt radiofrekvenču spektra organizāciju kopumā. Šobrīd par radiofrekvenču spektra dažādām daļām atbild dažādas attiecīgo valstu valdību struktūrvienības.(9) Grupai plaši un uz nākotni vērstā veidā jāapspriežas par tehnoloģiskām, tirgus un reglamentējošām norisēm, kas attiecas uz radiofrekvenču spektra izmantošanu, ar visiem attiecīgajiem komerciālajiem un nekomerciālajiem radiofrekvenču spektra lietotājiem, kā arī ar visiem pārējiem interesentiem.(10) Robežas nekavē radiofrekvenču spektra izmantošanu un, ņemot vērā jaunu dalībvalstu gaidāmo pievienošanos, grupu var darīt pieejamu minētajām valstīm un Eiropas ekonomikas zonas valstīm.(11) Ņemot vērā grupas darbības ietekmi uz radiofrekvenču spektru visas Eiropas līmenī un ņemot vērā CEPT (Eiropas Pasta un elektrosakaru pārvalžu konference, kurā iekļautas 44 Eiropas valstis) un tās saistīto struktūru gūto tehnisko pieredzi radiofrekvenču spektra pārvaldībā, CEPT jāuzaicina piedalīties grupas darbā kā novērotāja. Tāpat ieteicams veicināt šādu pieredzi, pamatojoties uz pilnvarām, kas piešķiramas, ievērojot radio spektra lēmumu, lai izstrādātu tehniskās izpildes pasākumus radiofrekvenču spektra sadalījuma un informācijas pieejamības jomā. Ņemot vērā Eiropas standartizācijas nozīmi tādu iekārtu izstrādē, kurās izmanto radiofrekvenču spektru, vienlīdz svarīgi ir kā novērotāju piesaistīt Eiropas elektrosakaru standartizācijas institūtu (ETSI),IR PIEŅĒMUSI ŠĀDU LĒMUMU.1. pantsPriekšmetsAr šo izveido padomdevēju grupu, kuras nosaukums ir "radiofrekvenču spektra politikas grupa" (še turpmāk — grupa), radiofrekvenču spektra politikas jomā.2. pantsMērķiGrupa palīdz Komisijai un konsultē to radiofrekvenču spektra politikas jautājumos, par dažādo politiku pieeju koordināciju un, vajadzības gadījumā, par saskaņotiem nosacījumiem attiecībā uz iekšējā tirgus izveidei un darbībai nepieciešamā radiofrekvenču spektra pieejamību un efektīvu izmantošanu.3. pantsGrupas sastāvsGrupā ir viens augsta līmeņa valsts eksperts no katras dalībvalsts, kā arī Komisijas augsta ranga pārstāvis.Komisija izveido grupas sekretariātu.4. pantsDarbības pasākumiGrupa pēc Komisijas pieprasījuma vai pēc savas ierosmes pieņem atzinumus, kas iesniedzami Komisijai; atzinumus pieņem vienprātīgi vai, ja vienprātību nav iespējams panākt, ar vienkāršu balsu vairākumu; katram grupas loceklim ir viena balss, izņemot Komisiju, kuras pārstāvis nebalso. Pieņemtajiem atzinumiem pievieno pretējos viedokļus. Novērotāji var piedalīties apspriedēs, bet viņi nebalso.Grupa ievēl priekšsēdētāju no savu locekļu vidus. Komisija var organizēt grupas darbu attiecīgās apakšgrupās un ekspertu darba grupās.Komisija sasauc grupas sanāksmes ar sekretariāta starpniecību, vienojoties ar grupas priekšsēdētāju. Pēc Komisijas priekšlikuma grupa vienprātīgi pieņem savu reglamentu vai, nepanākot vienprātību, ar divu trešdaļu balsu vairākumu; katrai dalībvalstij ir viena balss, un reglamentu apstiprina Komisija.Grupa var uzaicināt piedalīties savās sanāksmēs novērotājus, to skaitā novērotājus no EEZ valstīm un Eiropas Savienības kandidātvalstīm, kā arī no Eiropas Parlamenta, CEPT un ETSI, un var uzklausīt ekspertus un interesentus.5. pantsApspriešanāsGrupa atklātā un pārredzamā veidā plaši un jau laikus apspriežas ar tirgus dalībniekiem, patērētājiem un tiešajiem lietotājiem.6. pantsKonfidencialitāteNeierobežojot Līguma 287. panta noteikumus, gadījumā, ja Komisija paziņo, ka prasītais atzinums vai izvirzītais jautājums ir konfidenciāls, uz grupas locekļiem, kā arī novērotājiem un visiem pārējiem klātesošajiem attiecas saistība neizpaust to informāciju, ko viņi uzzinājuši, piedaloties grupas, tās apakšgrupu vai ekspertu darba grupu darbā. Komisija šādos gadījumos var nolemt, ka sanāksmēs drīkst piedalīties tikai grupas locekļi.7. pantsStāšanās spēkāŠis lēmums stājas spēkā dienā, kad to publicē Eiropas Kopienu Oficiālajā Vēstnesī.Grupa savus pienākumus sāk pildīt dienā, kad stājas spēkā šis lēmums.Briselē, 2002. gada 26. jūlijāKomisijas vārdā —Komisijas loceklisErkki Liikanen[1] OV L 108, 24.4.2002., 1. lpp.--------------------------------------------------


title: Padomes Lēmums (ES) 2016/1830 (2016. gada 11. oktobris) par to, lai Eiropas Savienības vārdā noslēgtu grozījumu protokolu Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK

text:
               18.10.2016

               LV

               Eiropas Savienības Oficiālais Vēstnesis

               L 280/1

         PADOMES LĒMUMS (ES) 2016/1830
   (2016. gada 11. oktobris)
   par to, lai Eiropas Savienības vārdā noslēgtu grozījumu protokolu Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 115. pantu saistībā ar 218. panta 6. punkta otrās daļas b) apakšpunktu un 218. panta 8. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Saskaņā ar Padomes Lēmumu (ES) 2016/1392 (2) grozījumu protokols Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK (“grozījumu protokols”), tika parakstīts 2016. gada 12. jūlijā, ņemot vērā tā noslēgšanu vēlāk.

               (2)

               Sarunu rezultātā izstrādātais grozījumu protokola teksts pienācīgi atspoguļo Padomes izdotās sarunu norādes, jo tas saskaņo Nolīgumu starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK (3) (“nolīgums”), ar jaunākajām norisēm starptautiskā līmenī attiecībā uz automātisku informācijas apmaiņu, proti, Ekonomiskās sadarbības un attīstības organizācijas (ESAO) izstrādāto “finanšu konta informācijas nodokļu jomā automātiskas apmaiņas globālo standartu”. Savienība, dalībvalstis un Monako Firstiste aktīvi piedalījās ESAO globālā foruma darbā, atbalstot minētā standarta izstrādi un īstenošanu. Nolīguma teksts, kas grozīts ar grozījumu protokolu, ir juridiskais pamats globālā standarta īstenošanai Savienības un Monako Firstistes attiecībās.

               (3)

               Saskaņā ar Eiropas Parlamenta un Padomes Regulas (EK) Nr. 45/2001 (4) 28. panta 2. punktu ir notikusi apspriešanās ar Eiropas Datu aizsardzības uzraudzītāju.

               (4)

               Grozījumu protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts grozījumu protokols Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK (5).
   2. pants
   Padomes priekšsēdētājs Savienības vārdā sniedz grozījumu protokola 2. panta 1. punktā paredzēto paziņojumu (6).
   3. pants
   Šis lēmums stājas spēkā tā pieņemšanas dienā.

      Luksemburgā, 2016. gada 11. oktobrī

            Padomes vārdā –

            priekšsēdētājs

         P. KAŽIMÍR

      (1)  2016. gada 23. jūnija atzinums (Oficiālajā Vēstnesī vēl nav publicēts).

      (2)  Padomes Lēmums (ES) 2016/1392 (2016. gada 12. jūlijs) par to, lai Eiropas Savienības vārdā parakstītu un provizoriski piemērotu grozījumu protokolu Nolīgumam starp Eiropas Kopienu un Monako Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK (OV L 225, 19.8.2016., 1. lpp.).

      (3)  OV L 19, 21.1.2005., 55. lpp.

      (4)  Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (5)  Grozījumu protokola teksts ir publicēts OV L 225, 19.8.2016., 3. lpp., kopā ar lēmumu par tā parakstīšanu un provizorisku piemērošanu.

      (6)  Grozījumu protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta Lēmums (ES) 2016/1524 (2016. gada 28. aprīlis) par Eiropas Pārtikas nekaitīguma iestādes 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/258

         EIROPAS PARLAMENTA LĒMUMS (ES) 2016/1524
   (2016. gada 28. aprīlis)
   par Eiropas Pārtikas nekaitīguma iestādes 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2014. finanšu gada pārskatiem ar Iestādes atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Iestādei par 2014. finanšu gada budžeta izpildi (05584/2016 – C8-0074/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un jo īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0086/2016),

               1.

               konstatē, ka Eiropas Pārtikas nekaitīguma iestādes galīgie gada pārskati ir tādi, kā norādīts Revīzijas palātas ziņojuma pielikumā;

               2.

               apstiprina Eiropas Pārtikas nekaitīguma iestādes 2014. finanšu gada pārskatus;

               3.

               uzdod priekšsēdētājam šo lēmumu nosūtīt Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 160. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 31, 1.2.2002., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Politikas un drošības komitejas Lēmums (KĀDP) 2017/1175 (2017. gada 26. jūnijs) par to, lai pieņemtu trešo valstu palīdzību Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/3/2017)

text:
               1.7.2017

               LV

               Eiropas Savienības Oficiālais Vēstnesis

               L 170/93

         POLITIKAS UN DROŠĪBAS KOMITEJAS LĒMUMS (KĀDP) 2017/1175
   (2017. gada 26. jūnijs)
   par to, lai pieņemtu trešo valstu palīdzību Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/3/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1),
   tā kā:

               (1)

               Ievērojot Lēmuma (KĀDP) 2016/610 8. panta 2. punktu, Padome pilnvaroja Politikas un drošības komiteju (PDK) pieņemt attiecīgos lēmumus par to, lai pieņemtu trešo valstu piedāvāto palīdzību EUTM RCA.

               (2)

               Ņemot vērā ES misijas komandiera un Eiropas Savienības Militārās komitejas ieteikumus par Bosnijas un Hercegovinas palīdzību, Bosnijas un Hercegovinas palīdzība būtu jāpieņem un jāuzskata par būtisku.

               (3)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Bosnijas un Hercegovinas palīdzība Eiropas Savienības KDAP militārajai apmācības misijai Centrālāfrikas Republikā (EUTM RCA) tiek pieņemta un uzskatīta par būtisku.
   2.   Bosnija un Hercegovina ir atbrīvota no finanšu ieguldījumiem EUTM RCA budžetā.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 26. jūnijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 104, 20.4.2016., 21. lpp.


title: Padomes Lēmums 2014/685/KĀDP ( 2014 gada 29. septembris ), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO

text:
               30.9.2014

               LV

               Eiropas Savienības Oficiālais Vēstnesis

               L 284/51

         PADOMES LĒMUMS 2014/685/KĀDP
   (2014 gada 29. septembris),
   ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (1), EULEX KOSOVO

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2008. gada 4. februārī pieņēma Vienoto rīcību 2008/124/KĀDP (2).

               (2)

               Padome 2010. gada 8. jūnijā pieņēma Lēmumu 2010/322/KĀDP (3), ar ko grozīja Vienoto rīcību 2008/124/KĀDP un pagarināja to par diviem gadiem līdz 2012. gada 14. jūnijam.

               (3)

               Padome 2012. gada 5. jūnijā pieņēma Lēmumu 2012/291/KĀDP (4), ar ko grozīja Vienoto rīcību 2008/124/KĀDP un pagarināja to par diviem gadiem līdz 2014. gada 14. jūnijam.

               (4)

               Padome 2014. gada 12. jūnijā pieņēma Lēmumu 2014/349/KĀDP (5), ar ko grozīja Vienoto rīcību 2008/124/KĀDP un pagarināja to par diviem gadiem līdz 2016. gada 14. jūnijam, un paredzēja finanšu atsauces summu laikposmam no 2014. gada 15. jūnija līdz 2014. gada 14. oktobrim.

               (5)

               Vienotā rīcība 2008/124/KĀDP būtu jāgroza, lai noteiktu jaunu finanšu atsauces summu izdevumu segšanai laikposmā no 2014. gada 15. oktobra līdz 2015. gada 14. jūnijam.

               (6)

               Saistībā ar tās pilnvarām un saskaņā ar Politikas un drošības komitejas 2014. gada 2. septembra secinājumiem EULEX KOSOVO būtu jāatbalsta arī dalībvalstī pārcelta krimināllietu tiesvedība, ņemot vērā visu vajadzīgo tiesisko pasākumu noslēgšanu, lai aptvertu visus šīs tiesvedības posmus.

               (7)

                  EULEX KOSOVO darbība notiks apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (8)

               Tādēļ Vienotā rīcība 2008/124/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Vienoto rīcību 2008/124/KĀDP groza šādi:

               1)

               iekļauj šādu pantu:
               “3.a pants
               Pārcelta tiesvedība
               1.   Lai izpildītu tās pilnvaras, tostarp izpildes pienākumus, kas izklāstīti 3. panta a) un d) punktā, EULEX KOSOVO atbalsta dalībvalstī pārceltu tiesvedību, lai izvirzītu apsūdzību un izskatītu kriminālapsūdzības, kas izriet no izmeklēšanas saistībā ar apgalvojumiem, kas pausti ziņojumā ar nosaukumu “Necilvēcīga izturēšanās pret cilvēkiem un cilvēku orgānu nelegālā tirdzniecība Kosovā”, ar ko 2010. gada 12. decembrī klajā nāca Eiropas Padomes Juridisko un cilvēktiesību komitejas īpašais referents.
               2.   Tiesneši un prokurori, kas atbildīgi par tiesvedību, ir pilnībā neatkarīgi un autonomi, veicot savus pienākumus.”;

               2)

               vienotās rīcības 8. panta 2. punktam pievieno šādu teikumu:
               “EULEX KOSOVO tiesneši un prokurori atbilst augstākajai profesionālajai kvalifikācijai, kas ir vajadzīga, ņemot vērā tiem nodotās lietas pakāpi vai sarežģītību, un viņus ieceļ, ievērojot neatkarīgu atlases procedūru.”;

               3)

               vienotās rīcības 16. panta 1. punkta pēdējo daļu aizstāj ar šādu:
               “Finanšu atsauces summa, kas paredzēta EULEX KOSOVO izdevumu segšanai laikposmā no 2014. gada 15. oktobra līdz 2015. gada 14. jūnijam, ir EUR 55 820 000.
               Par finanšu atsauces summu turpmākajam EULEX KOSOVO darbības laikposmam lemj Padome.”;

               4)

               vienotās rīcības 18. pantam pievieno šādu punktu:
               “5.   Atļauja, kas dota Augstajam pārstāvim nodot ES klasificētu informāciju un dokumentus, kuri izstrādāti EULEX KOSOVO vajadzībām saskaņā ar 1. un 2. punktu, trešām personām un kompetentajām vietējām iestādēm, neattiecas uz iegūto informāciju vai dokumentiem, kuri izstrādāti tās tiesvedības vajadzībām, kas tiek īstenota saistībā ar EULEX KOSOVO pilnvarām. Tas neliedz nodot nekonfidenciālu informāciju, kas ir saistīta ar tiesvedības administratīvo organizēšanu vai efektivitāti.”;

               5)

               vienotās rīcības 20. panta otro daļu aizstāj ar šādu:
               “Tā zaudē spēku 2016. gada 14. jūnijā. Padome pēc Augstā pārstāvja priekšlikuma un ņemot vērā papildu finansējuma avotus, kā arī citu partneru ieguldījumu, pieņem vajadzīgos lēmumus, lai nodrošinātu, ka EULEX KOSOVO pilnvaras attiecībā uz atbalstu pārceltai tiesvedībai, kas minēta 3.a pantā, un ar to saistītajiem vajadzīgajiem finanšu līdzekļiem, paliek spējā līdz šīs tiesvedības beigām.”

         2. pants
   Šis lēmums stājas spēkā tā pieņemšanas dienā.

      Briselē, 2014 gada 29. septembrī

            Padomes vārdā –

            priekšsēdētājs

         S. GOZI

      (1)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

      (2)  Padomes Vienotā rīcība 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO (OV L 42, 16.2.2008., 92. lpp.).

      (3)  Padomes Lēmums 2010/322/KĀDP (2010. gada 8. jūnijs), ar ko groza un pagarina Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO (OV L 145, 11.6.2010., 13. lpp.).

      (4)  Padomes Lēmums 2012/291/KĀDP (2012. gada 5. jūnijs), ar ko groza un pagarina Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO (OV L 146, 6.6.2012., 46. lpp.).

      (5)  Padomes Lēmums 2014/349/KĀDP (2014. gada 12. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā, EULEX KOSOVO (OV L 174, 13.6.2014., 42. lpp.).